ประมงพื้นบ้านอ่างทอง จับปลาในแม่น้ำเจ้าพระยา หารายได้ช่วยน้ำท่วม
ชาวประมงพื้นบ้านในพื้นที่ จ.อ่างทอง พายเรือลอยตาข่ายหาปลากลางแม่น้ำเจ้าพระยา หลังน้ำลงลงอย่างต่อเนื่อง เผยช่วงน้ำลดลงพอมีรายได้เลี้ยงครอบครัววันละ 200-300 บาท,เมื่อวันที่ 2 พ.ย.2560 ชาวประมงพื้นบ้านในชุมชนบ้านรอ อำเภอเมือง จังหวัดอ่างทอง ได้กลับมาสร้างรายได้หาปลากลางแม่น้ำเจ้าพระยาอีกครั้งหลังหยุดยาวในช่วงน้ำเหนือหลากมา ได้ลงเรือพายลอยตาข่ายหาปลากลาง แม่น้ำเจ้าพระยา หลังน้ำลดลงอย่างต่อเนื่อง สร้างรายได้เลี้ยงครอบครัว โดยนายมนัส ภู่พงษ์ อายุ 67 ปี ชาวประมงพื้นบ้าน ในชุมชนบ้านรอ กล่าวว่า ในช่วงนี้น้ำเจ้าพระยาลดลงอย่างต่อเนื่อง ตนเองพร้อมเพื่อบ้าน ได้ชักชวนกันออกพายเรือ วางตาข่ายในแม่น้ำเจ้า อีกครั้งเพื่อออกหาปลาสร้างรายได้ วันละ 200-300 บาท หลังจากต้องหยุดมานานในช่วงน้ำเหนือไหลหลาก กระแสน้ำแรงมากทำให้ต้องหยุดหวั่นอันตราย ในการพายเรือออกหาปลา หลังน้ำลดลงทำให้มีรายได้จากการหาปลาสร้างรายได้เลี้ยงครอบครัวอีกครั้ง,ด้าน สถานการณ์น้ำเจ้าพระยา ลดลงอย่างต่อเนื่อง แต่ยังอยู่เกินระดับวิกฤติ ทางเจ้าหน้าที่ยังคงตั้งเครื่องสูบน้ำที่รั่วซึมเข้ามาในเขตเศรษฐกิจและศูนย์ราชการออกลงสู่แม่น้ำเจ้าพระยาอย่างต่อเนื่อง ล่าสุด ที่ C7A หน้าศาลากลางจังหวัดอ่างทอง น้ำเจ้าพระยา อยู่ที่ 8.77 เมตร จากระดับตลิ่ง 9.32 มีปริมาณน้ำไหลผ่าน 2,541 ลูกบาศก์เมตรต่อวินาที ระดับน้ำลดลงต่อเนื่อง จังหวัดอ่างทอง มีผู้ประสบภัยน้ำท่วม จำนวน 5 อำเภอ 38 ตำบล 129 หมู่บ้าน 4,037 ครัวเรือน พื้นที่เกษตร 7,015 ไร่ เกษตรกร 1,020 ราย.
ชาวประมงพื้นบ้านในพื้นที่ จ.อ่างทอง พายเรือลอยตาข่ายหาปลากลางแม่น้ำเจ้าพระยา หลังน้ำลดลงอย่างต่อเนื่อง เผยช่วงน้ำลดลงพอมีรายได้เลี้ยงครอบครัววันละ 200-300 บาท
ชาวประมงพื้นบ้าน,อ่างทอง,น้ำท่วม,จับปลา,แม่น้ำเจ้าพระยา,ข่าวทั่วไป